**Έως 15 Δεκεμβρίου οι αιτήσεις για χορήγηση δικαιωμάτων φύτευσης οιναμπέλων**

Τα δικαιολογητικά που απαιτούνται είναι τα εξής:

1. Αίτηση (Έντυπο υπηρεσίας)

2. Φωτοτυπία των δύο όψεων της Αστυνοµικής Ταυτότητας.

3. Φωτοτυπία του τελευταίου Εκκαθαριστικού της Εφορίας ή της Φορολογικής ∆ήλωσης.

4. Καρτέλα Αµπελοκαλλιεργητή (Αµπελουργικό Μητρώο).

5. Δήλωση εκμετάλλευσης ενιαίας ενίσχυσης την περίοδο ένταξης στο πρόγραµµα.

6. ∆ηλώσεις Συγκοµιδής για τις δύο αµπελουργικές περιόδους που προηγούνται της περιόδου ένταξης στο πρόγραµµα.

7. Σε περίπτωση Νέου Γεωργού απαιτείται Βεβαίωση ή η Απόφαση Νέου Γεωργού κάτω των 40 ετών.

8. Τίτλος Ιδιοκτησίας αγρού ή Ε9 2014 για ιδιόκτητες εκτάσεις .

9. Υπεύθυνη ∆ήλωση του νόµου 1599/1986, στην οποία θα δηλώνεται ότι τα στοιχεία του Ε9 είναι ακριβή και αληθή.

10. Σε περίπτωση µισθωµένων εκτάσεων, απαιτείται Ιδιωτικό Συµφωνητικό Μίσθωσης (Ηλεκτρονικό), στο οποίο θα αναγράφεται η τοποθεσία, η έκταση και ο χαρτογραφικός κωδικός του αγροτεµαχίου. Η διάρκεια της µίσθωσης θα πρέπει να είναι µεγαλύτερη από επτά (10) έτη.

Περιθώριο χρήσης μέχρι 2 χρόνια

Οι αµπελοκαλλιεργητές θα πρέπει να γνωρίζουν τα εξής:

1. Τα δικαιώµατα φύτευσης  που χορηγούνται από το Εθνικό Αποθεµατικό πρέπει να χρησιµοποιηθούν (να γίνει η φύτευση) πριν το τέλος της δεύτερης αµπελουργικής περιόδου που έπεται αυτής κατά τη διάρκεια της οποίας χορηγήθηκαν. Αν δεν χρησιµοποιηθούν εντός των καθορισµένων προθεσµιών, παύουν να ισχύουν και επιστρέφονται στο Εθνικό Αποθεµατικό.

2. Η ελάχιστη έκταση του αγροτεµαχίου για να χορηγηθούν τα ∆ικαιώµατα Φύτευσης από το Εθνικό Αποθεµατικό ορίζεται το 1 στρέµµα.

3. Τα χορηγούµενα ∆ικαιώµατα για τη φύτευση οινάµπελων από το Εθνικό Αποθεµατικό δεν µεταβιβάζονται.